
                Municipiul Iaşi

Consiliul Local
HOTĂRÂRE
privind rectificarea bugetului de venituri şi cheltuieli 

al Societatii Salubris S.A. Iaşi pentru anul 2021

Consiliul Local al Municipiului Iaşi, întrunit în şedinţa ordinară în data de 01 noiembrie 2021;

Având în vedere Proiectul de hotărâre înregistrat sub nr. 117814 din 22.10.2021, inițiat de Primarul Municipiului Iași ;
Având în vedere avizul favorabil inregistrat sub nr. 328/ 29.10.2021 întocmit de Comisia Juridică și de Disciplină a Consiliului Local al Municipiului Iași;

Având în vedere avizul favorabil inregistrat sub nr. 264 /29.10.2021 întocmit de Comisia Economico Financiara a Consiliului Local al Municipiului Iași;
Având în vedere Referatul de aprobare intocmit de către Societatea Salubris S.A.;
Având în vedere Nota de fundamentare intocmita de către Societatea Salubris S.A.;

Având în vedere Raportul de specialitate intocmit de către Directia Generală Economica si Finante Publice Locale – Biroul Analiza Economica, Avizari Tarife si Ajutor de Stat, înregistrat sub nr. 116.090/20.10.2021;
Având în vedere Hotărârea Adunării Generale a Acţionarilor Societatii Salubris S.A. din 12.10.2020;
Având în vedere bugetul de venituri şi cheltuieli si lista de investiţii rectificate pentru anul 2021;
Având în vedere prevederile Ordinului Ministerului Finanţelor Publice nr. 3818/2019, privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia;
Având în vedere prevederile O.U.G. 26/2013, privind intarirea disciplinei financiare la nivelul unor operatori economici la care statul sau unitatile administrativ-teritoriale sunt actionari unici ori majoritari sau detin direct ori indirect o participatie majoritara, cu modificari ulterioare;
Având în vedere prevederile Legii nr. 15/2021 a bugetului de stat pe anul 2021;
Având în vedere prevederile Legii nr. 16/2021 a bugetului asigurărilor sociale de stat pe anul 2021;
Având în vedere prevederile Legii nr. 31/1990, privind societăţile comerciale - republicată; 
Având în vedere prevederile Legii nr. 51/2006, privind serviciile comunitare de utilităţi publice; 
Având în vedere prevederile Legii nr. 101/2006 privind serviciile de salubrizare a localităţilor;
Având în vedere prevederile Hotararii Consiliului Local nr. 239/2002, privind înfiinţarea Societatii Salubris S.A.;
Având în vedere prevederile Hotararii Consiliului Local nr. 491/2007, privind delegarea gestiunii serviciului de salubrizare a Municipiului Iaşi, în mod direct, Societăţii Comerciale Salubris S.A, prin contract de concesiune;
Având în vedere faptul că Societatea Salubris S.A. are ca unic acţionar Consiliul Local Iaşi;
Având în vedere prevederile Legii nr. 52/2003 privind transparenta decizionala in administratia publica, republicata; 
Având în vedere dispoziţiile Legii privind normele de tehnică legislativă nr. 24/2000 cu modificările şi completările ulterioare;
Având în vedere prevederile art. 129 si art. 196 alin. (1) lit. a, din Ordonanta de Urgenta nr. 57/03.07.2019, privind Codul Administrativ;
Având în vedere prevederile Ordonantei de Urgenta nr. 61 din 30 aprilie 2020, privind completarea Legii cadastrului si a publicitatii imobiliare nr. 7/1996 si pentru modificarea si completarea Ordonantei de urgenta a Guvernului nr. 57/2019 privind Codul administrativ;
HOTĂRĂŞTE:
Art. 1. (1) Se aproba rectificarea bugetului de venituri şi de cheltuieli a Societatii Salubris S.A., pentru anul 2021.


         (2) Anexele nr. 1- 5 fac parte integrantă din prezenta hotărâre.
Art. 2. In cazul in care se inregistreaza depasiri sau nerealizari ale veniturilor totale aprobate, se pot efectua cheltuieli totale proportional cu gradul de realizare a veniturilor totale, cu incadrarea in indicatorii de eficienta aprobati.
Art. 3. Copie după prezenta hotărâre va fi comunicată: Primarului Municipiului Iaşi;  Direcţiei Generale Economice şi Finanţe Publice Locale, Societatii Salubris S.A. Iasi. si Prefectului Județului Iași.
Art. 4. (1) Punerea în aplicare a prevederilor prezentei hotărâri va fi asigurată intotdeauna cu respectarea cadrului legal incident de catre Societatea Salubris S.A. Iasi. 
(2) Aducerea la cunoştinţa publică a prezentei hotărâri va fi asigurată de către Centrul de Informaţii pentru Cetăţeni.
PREŞEDINTE DE ŞEDINŢĂ, 
           
     Contrasemneaza pentru legalitate,
  Bogdan Teodor Crucianu


  Secretar General, Denisa Liliana Ionașcu
      Consilier local, 

